бяха анализирани следните елементи: отношението между цените на продукта, произвеждан и продаван в Съюза и в САЩ, отношението между експортните цени за трети държави и цените в САЩ, отношението между експортните цени за трети държави и ценовото равнище в Съюза, неизползваният капацитет в САЩ и практики на заобикаляне на мерките и неутрализиране на ефекта им.
 3.3.1. Сравнение между цените на продукта, произвеждан и продаван в Съюза и в САЩ
 (44)
 Службите на Комисията използваха два източника на информация, за да определят продажната цена на биодизела на вътрешния пазар на САЩ по време на РПРП: i) информация, предоставена от Министерството на земеделието на САЩ (USDA), и ii) информация в искането за преглед с оглед изтичане на срока на действие на мерките.
 (45)
 За РПРП от предоставената от USDA информация бе установена продажна цена франко завода на вътрешния пазар в размер на 909,05 USD на тон. При средния за РПРП обменен курс евро/долар (1 EUR = 1,105 USD) тази сума съответства на продажна цена на вътрешния пазар на САЩ от 822,31 EUR на тон. Тази стойност не се различава значително от информацията, предоставена в искането за преглед с оглед изтичане на срока на действие на мерките, в което се посочва продажна цена на вътрешния пазар от 918,06 USD (820 EUR) на тон. Комисията счете за целесъобразно да вземе предвид установената цена на вътрешния пазар на САЩ (822,31 EUR) за целите на своя анализ с оглед на повторното възникване на дъмпинга.
 (46)
 Средната цена франко завода на биодизела, продаван в Съюза от производители от Съюза по време на РПРП, както е показано в таблица 1 по-долу, е била 771 EUR на тон.
 (47)
 За да навлязат отново на пазара на Съюза, производителите в САЩ би трябвало да продават на цена, близка до цената от 771 EUR на тон, или по-ниска от нея. Окончателната им цена също следва да покрива разходите за морско навло и застраховки и прилаганото в момента за биодизела мито (6,5 %). Според данните, получени по време на разследването, тези разходи биха възлезли приблизително на 92 EUR на тон. Комисията основа тази сума на сумата на а) разходите за транспорт и навло, изчислени от заявителя, и б) митата (6,5 %), приложими към цената на вноса на биодизел от САЩ, изчислена от Комисията, след като тя направи справка с публично достъпна информация, като базата данни „Атлас на световната търговия“ (GTA), и я закръгли на 106 EUR, за да се покрият и някои допълнителни разходи след вноса.
 (48)
 Следователно, ако възобновят износа си за Съюза на конкурентни цени, производителите в САЩ най-вероятно ще трябва да го направят при цена франко завода под 665 EUR на тон, която би била по-ниска от продажната им цена на вътрешния пазар в САЩ, т.е. на дъмпингови цени.
 3.3.2. Сравнение между експортните цени за трети държави и цените в САЩ
 (49)
 Комисията анализира също така ценовия модел на износа на биодизел от САЩ за трети държави по време на РПРП.
 (50)
 Тя направи справка с публично достъпна информация, като базата данни „Атлас на световната търговия“ (GTA), и извлече